title: 2008/466/CE: Decizia Comisiei din 19 iunie 2008 privind contribuția financiară a Comunității, pe anul 2008, pentru proiecte-pilot și acțiuni pregătitoare în domeniul bunăstării animalelor

text:
               20.6.2008

               RO

               Jurnalul Oficial al Uniunii Europene

               L 161/41

      DECIZIA COMISIEI

   din 19 iunie 2008
   privind contribuția financiară a Comunității, pe anul 2008, pentru proiecte-pilot și acțiuni pregătitoare în domeniul bunăstării animalelor
   (2008/466/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1), în special articolul 49 alineatul (6) literele (a) și (b),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2), în special articolul 90,
   întrucât:

               (1)

               Prezenta decizie constituie o decizie de finanțare în sensul articolului 75 din Regulamentul (CE, Euratom) nr. 1605/2002 și al articolului 90 din Regulamentul (CE, Euratom) nr. 2342/2002.

               (2)

               Unul dintre domeniile de acțiune identificate de Planul de acțiune comunitar privind protecția și bunăstarea animalelor 2006-2010 (3) se referă la modernizarea normelor minime în vigoare referitoare la protecția și bunăstarea animalelor în conformitate cu noi dovezi științifice și analize socio-economice și la asigurarea unei aplicări eficiente a legislației.

               (3)

               Parlamentul European a alocat 4 milioane EUR din bugetul comunitar pe 2008 pentru o acțiune pregătitoare privind posturile de control (punctele de odihnă). Rețeaua actuală de posturi de control în anumite locații nu satisface necesitățile reale ale transportatorilor, întrucât posturile de control din anumite locații lipsesc, în timp ce unele posturi de control existente au un nivel de calitate scăzut, în ciuda controalelor oficiale.

               (4)

               Este necesar să se stabilească, prin consultarea părților interesate și prin expertize tehnice, criteriile tehnice și de calitate pentru posturile de control, astfel cum sunt definite în legislația comunitară, și strategiile la nivel european care ar trebui să fie elaborate pentru a ameliora condițiile de utilizare a acestora de către transportatori. Este necesar să fie lansată o acțiune pregătitoare care să includă construirea sau renovarea de posturi de control în cel puțin trei state membre care prezintă importante fluxuri de trafic de animale.

               (5)

               Parlamentul European a alocat 1 milion EUR din bugetul comunitar pe 2008 pentru lansarea unui proiect-pilot care să elaboreze metode perfecționate de producție animală și să se concentreze asupra alternativelor la castrarea porcilor și la decornarea vitelor.

               (6)

               În ceea ce privește castrarea porcilor, proiectul-pilot menționat ar trebui să fie complementar la cercetările în curs privind castrarea și să se concentreze asupra consecințelor practice ale acesteia prin elaborarea unui program care să stabilească o metodă europeană armonizată de identificare a mirosului de vier pe linia de sacrificare în condiții comerciale și care să evalueze aspectele comerciale ale punerii în vânzare a cărnii animalelor necastrate. Elaborarea unor astfel de metode îi va încuraja pe agricultori să crească animale necastrate și va stabili date sigure și coerente pentru elaborarea ulterioară a unor alternative la castrarea chirurgicală (în special „imunocastrarea”). O a doua parte a studiului va aprofunda alternativele la decornarea vitelor.

               (7)

               Se preconizează elaborarea unui proiect care să realizeze acțiunea pregătitoare și a unei acțiuni pentru proiectul-pilot. Finanțarea acestor acțiuni ar trebui să facă obiectul unei decizii unice.

               (8)

               Aceste acțiuni urmează să constituie o componentă a elaborării ulterioare a legislației comunitare privind bunăstarea animală și vor sprijini, de asemenea, acțiunile identificate în Planul de acțiune comunitar privind protecția și bunăstarea animalelor 2006-2010 (4),

         DECIDE:
   Articolul 1
   Acțiunea pregătitoare menționată în anexă este aprobată și va fi finanțată prin linia bugetară 17 04 03 03 a bugetului Comunităților Europene pe 2008 până la o sumă maximă de 4 000 000 EUR.
   Articolul 2
   Proiectul-pilot menționat în anexă este aprobat și va fi finanțat prin linia bugetară 17 01 04 06 a bugetului Comunităților Europene pe 2008 până la o sumă maximă de 1 000 000 EUR.

      Adoptată la Bruxelles, 19 iunie 2008.

            Pentru Comisie

         Androulla VASSILIOU

            Membru al Comisiei

      (1)  JO L 248, 16.9.2002, p. 1. Regulament modificat ultima dată prin Regulamentul (CE) nr. 1525/2007 (JO L 343, 27.12.2007, p. 9).

      (2)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      (3)  http://ec.europa.eu/food/animal/welfare/com_action_plan230106_en.pdf

      (4)  Comunicarea Comisiei către Parlamentul European și Consiliu privind un Plan de acțiune comunitar privind protecția și bunăstarea animalelor 2006-2010, COM(2006) 13 final.

      ANEXĂ

            Domeniul:
          Siguranța alimentelor, sănătatea și bunăstarea animalelor și zootehnia
      I.   Acțiune pregătitoare la linia bugetară 17 04 03 03

            Temei juridic:
          articolul 49 alineatul (6) litera (b) din Regulamentul (CE, Euratom) nr. 1605/2002 al Consiliului
      1.   Criterii pentru solicitanți
      Candidaturile pot fi depuse exclusiv de următoarele organizații-țintă: asocieri între parteneri care să includă cel puțin:

                  —

                  o autoritate competentă din statul membru al UE responsabil pentru aprobarea posturilor de control, conform Regulamentului (CE) 1255/97;

                  —

                  un grup de cercetare specializat cel puțin în științele aplicate ale bunăstării animalelor de fermă; și

                  —

                  o ONG care activează la nivel internațional în domeniul bunăstării animalelor, cel puțin în UE.

            2.   Criterii de selecție

                  —

                  Capacitatea financiară a solicitantului
                  Solicitanții trebuie să demonstreze că au capacitatea financiară necesară pentru a întreprinde acțiunea care urmează să fie finanțată.
                  Solicitanții trebuie să furnizeze o dovadă a faptului că posedă resursele proprii necesare, pentru a completa cofinanțarea comunitară solicitată.

                  —

                  Capacitatea tehnico-profesională a solicitantului
                  Este necesar ca solicitanții să demonstreze capacitatea tehnică și profesională de a întreprinde acțiunea care urmează să fie finanțată. Aceștia trebuie să furnizeze dovezi ale cunoștințelor și experienței lor în domeniul infrastructurilor relative la animale și al operațiilor de transport al animalelor. Solicitanții ar trebui să furnizeze certificări și descrieri ale proiectelor și activităților desfășurate în cursul ultimilor trei ani și în special ale proiectelor relative la domeniul în cauză. Este de asemenea necesară furnizarea unui curriculum vitae detaliat pentru fiecare membru al echipei și demonstrarea capacității manageriale a directorului și a administratorului de proiect, incluzând studiile efectuate, titlurile și diplomele, experiența profesională, activitatea de cercetare și publicațiile.
                  Solicitanții trebuie să demonstreze că autoritățile naționale competente din statele membre și organizațiile care solicită finanțarea au un interes real pentru obiectivele proiectului și să sprijine principiul introducerii unui sistem de certificare pentru posturile de control care urmează să fie pus în aplicare de către acțiunea în cauză. Aceștia trebuie să furnizeze dovezi ale persoanelor de contact și ale părților interesate la nivel internațional pe care intenționează să le consulte, în special în ceea ce privește certificarea, și la ale căror resurse intenționează să recurgă în cursul acțiunii pregătitoare.

            3.   Criterii de atribuire
      Vor fi aplicate următoarele criterii de atribuire:

                  —

                  soliditatea abordării (20 %);

                  —

                  organizarea activității și gradul de angajare al autorităților competente/organizațiilor din statele membre acoperite de acțiune (30 %);

                  —

                  interesul proiectului la nivel european și efectul multiplicator (30 %);

                  —

                  raportul între costurile și eficiența proiectului (20 %).

            Faptul de a acoperi mai mult de trei state membre în cea de-a doua fază a acțiunii va fi considerat un avantaj.
      4.   Nivelul cofinanțării
      Acțiunea pregătitoare va cuprinde două faze:

                  —

                  prima fază va include un studiu de fezabilitate, recomandări și specificări pentru stabilirea unui sistem de certificare pentru posturile de control; suma maximă acordată pentru această fază va fi de 300 000 EUR, care să acopere cel mult 90 % din cheltuielile eligibile;

                  —

                  a doua fază va include construirea sau renovarea unor posturi de control pilot și validarea unui sistem experimental de certificare a posturilor de control care urmează să fie armonizate conform cerințelor UE; suma maximă acordată va fi de 3 700 000 EUR, care să acopere cel mult 70 % din costurile proiectului. Această acțiune va acoperi cel puțin trei state membre și va depinde de aprobarea studiului de fezabilitate din prima fază.

            5.   Planificare
      Acțiunea pregătitoare va avea loc prin intermediul unei cereri de propuneri. Se preconizează că cererea de propuneri va fi lansată în iunie 2008 și va rămâne deschisă timp de trei luni. Atribuirea va fi decisă în cursul anului 2008 sau în prima parte a anului 2009.

            Credite 2008:

      17 04 03 03 — Posturi de control (puncte de odihnă) relative la transportul animalelor: 4 000 000 EUR

            Numărul acțiunilor specifice planificate:
          o cerere de propuneri
      Această acțiune va fi reglementată de regulile stabilite în titlul VI al părții I din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene și în titlul VI partea I din Regulamentul (CE, Euratom) nr. 2342/2002 al Comisiei de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene.
      II.   Proiect-pilot la linia bugetară 17 01 04 06

            Temei juridic:
          articolul 49 alineatul (6) litera (a) din Regulamentul (CE, Euratom) nr. 1605/2002 al Consiliului

            Credite 2008:

      17 01 04 06 – proiect-pilot: metode îmbunătățite în materie de producție orientată spre bunăstarea animalelor: 1 000 000 EUR

            Numărul acțiunilor specifice planificate:
          Se preconizează lansarea unei licitații deschise pentru atribuirea unui contract de servicii în iunie 2008. Contractul va fi semnat până la sfârșitul anului.
      Acțiunea va fi reglementată de regulile stabilite în titlul V al părții I din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene și în titlul V partea I din Regulamentul (CE, Euratom) nr. 2342/2002 al Comisiei de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene.


title: Decizia Consiliului din 17 octombrie 1983 privind misiunile Fondului Social European

text:
               05/Volumul 01

               RO

               Jurnalul Ofícial al Uniunii Europene

               267

         31983D0516

               L 289/38

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 17 octombrie 1983
   privind misiunile Fondului Social European
   (83/516/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 126 al acestuia,
   având în vedere proiectul prezentat de Comisie (1),
   având în vedere avizul Adunării parlamentare (2),
   având în vedere avizul Comitetului Economic și Social (3),
   întrucât Decizia 71/66/CEE a Consiliului din 1 februarie 1971 privind reforma Fondului Social European (4), modificată prin Decizia 77/801/CEE (5), a făcut obiectul reexaminării prevăzute la articolul 11, pe baza unui aviz al Comisiei emis în temeiul articolului 126 din tratat, și trebuie înlocuită printr-o nouă decizie a Consiliului de stabilire a regimului Fondului;
   întrucât Fondul are ca misiune participarea la finanțarea acțiunilor de formare profesională, de promovare a ocupării forței de muncă și de mobilitate geografică;
   întrucât este necesar ca Fondul să devină un instrument mai activ de însoțire a unei politici de promovare a ocupării forței de muncă; întrucât, în acest scop, s-a convenit să se lărgească domeniul de aplicare personal și, în special, să se extindă posibilitatea ca persoanele care trebuie să desfășoare activitatea de formator, de expert în orientarea profesională sau în plasament și de agent de dezvoltare să beneficieze de sprijin;
   întrucât un efort special trebuie consimțit de Fond pentru dezvoltarea locurilor de muncă, în special în întreprinderile mici și mijlocii, în vederea modernizării gestiunii sau producției sau aplicării noilor tehnologii;
   întrucât Fondul, ca instrument de strategie a ocupării forței de muncă, trebuie să aducă, în spiritul respectării principiului solidarității comunitare, contribuția cea mai eficientă și coerentă posibil la soluționarea celor mai grave probleme, în special la lupta împotriva șomajului, inclusiv a ocupării structurale insuficiente a forței de muncă și la promovarea ocupării forței de muncă în rândul grupurilor celor mai afectate;
   întrucât, în acest context și fără a aduce atingere ajutorului de care trebuie să continue să beneficieze categorii de persoane extrem de vulnerabile pe piața muncii și, în special, femeile, persoanele cu handicap, lucrătorii migranți, o parte importantă a resurselor Fondului trebuie să fie rezervată acțiunilor în favoarea încadrării în muncă a tinerilor, în special a celor care au posibilități reduse de a găsi un loc de muncă sau care sunt în șomaj de lungă durată;
   întrucât este de dorit, ținându-se cont de experiența dobândită, ca procedurile de acordare a asistenței Fondului să devină mai flexibile și să fie simplificate, în special prin stabilirea unor sume forfetare;
   întrucât, pentru a concentra mai bine intervenția Fondului asupra acțiunilor ce răspund priorităților comunitare și programelor de acțiune aferente în domeniul ocupării forței de muncă și al formării profesionale, Comisiei îi revine în mod obligatoriu datoria de a hotărî orientările pentru gestiunea Fondului;
   întrucât prezenta decizie trebuie examinată într-un termen determinat,
   ADOPTĂ PREZENTA DECIZIE:
   Articolul 1
   (1)   Fondul favorizează aplicarea politicilor ce vizează, pe de o parte, să se asigure forței de muncă necesarele calificări profesionale în vederea obținerii de locuri de muncă stabile și, pe de altă parte, dezvoltarea posibilităților de încadrare în muncă. Fondul contribuie, în special, la inserția și integrarea socio-profesională a tinerilor și a lucrătorilor defavorizați, la adaptarea forței de muncă, la dezvoltarea pieței muncii și la transformările tehnologice, precum și la reducerea dezechilibrelor regionale a pieței locurilor de muncă.
   (2)   Fondul participă la finanțarea acțiunilor:

               (a)

               de formare și orientare profesională;

               (b)

               de încadrare în muncă și de susținere salarială;

               (c)

               de reinstalare și de integrare socio-profesională în cadrul mobilității geografice;

               (d)

               de prestare de servicii și de sfaturi tehnice destinate creării locurilor de muncă.

         Articolul 2
   (1)   Sprijinul Fondului este acordat pentru acțiunile realizate de operatori atât de drept public, cât și de drept privat.
   (2)   Statele membre interesate garantează bunul rezultat al acțiunilor. Cu toate acestea, prezenta dispoziție nu se aplică acțiunilor pentru care sprijinul Fondului acoperă totalitatea cheltuielilor eligibile.
   Articolul 3
   (1)   Sprijinul Fondului poate fi acordat în favoarea acțiunilor realizate în cadrul politicii pieței locurilor de muncă a statelor membre. Aceste acțiuni le cuprind în special pe cele destinate să îmbunătățească posibilitățile de încadrare în muncă a tinerilor, în special prin măsuri de formare profesională după terminarea școlarizării obligatorii la zi.
   (2)   Sprijinul Fondului poate fi, de asemenea, acordat în favoarea acțiunilor specifice realizate în scopul:

               —

               favorizării punerii în aplicare a proiectelor care au un caracter novator, de regulă în cadrul unui program de acțiune hotărât de Consiliu; sau

               —

               examinării eficienței proiectelor pentru care este acordat sprijinul Fondului și facilitării unui schimb de experiență.

         Articolul 4
   (1)   Sprijinul Fondului poate fi acordat, în primul rând, pentru a favoriza încadrarea în muncă a tinerilor în vârstă de 25 de ani, în special a celor pentru care posibilitățile de găsire a unui loc de muncă sunt reduse, în special ca urmare a absenței formării profesionale sau a inadecvării formării, precum și a șomerilor de lungă durată.
   (2)   Sprijinul Fondului poate fi, deopotrivă, acordat pentru a favoriza încadrarea în muncă a persoanelor următoare, cu vârsta peste 25 de ani:

               (a)

               persoanele aflate în șomaj, amenințate de șomaj sau încadrate parțial, în special șomerii de lungă durată;

               (b)

               femeile care doresc să reia o activitate profesională;

               (c)

               persoanele cu handicap care pot fi inserate pe piața muncii;

               (d)

               lucrătorii migranți care își schimbă sau și-au schimbat locul de reședință în cadrul Comunității sau și-au transferat locul de reședință în Comunitate pentru a exercita o activitate profesională, precum și membrii familiilor acestora;

               (e)

               persoanele ocupate, în special, în întreprinderile mici și mijlocii, a căror recalificare este necesară în vederea introducerii de noi tehnologii sau a îmbunătățirii tehnicilor de gestiune a acestor întreprinderi.

         (3)   Sprijinul Fondului poate fi, deopotrivă, acordat în favoarea persoanelor care trebuie să exercite activitatea de formator, de expert în orientare profesională sau în plasament sau de agent de dezvoltare.
   Articolul 5
   (1)   Fără a aduce atingere dispozițiilor alineatelor următoare, sprijinul Fondului este acordat în procent de 50 % din cheltuielile eligibile, dar nu depășește suma totală a contribuției financiare a autorităților publice din statul membru respectiv.
   (2)   În cazul acțiunilor realizate în favoarea ocupării forței de muncă în regiunile caracterizate de un dezechilibru grav și prelungit a locurilor de muncă, regiuni care urmează să fie definite de către Consiliu, care hotărăște cu majoritate calificată, la propunerea Comisiei, sprijinul Fondului este majorat cu 10 %.
   (3)   În cazul acțiunilor realizate în aplicarea articolului 3 alineatul (2), care au ca scop examinarea eficacității proiectelor pentru care sprijinul Fondului este acordat și care sunt realizate la inițiativa Comisiei, sprijinul acoperă totalitatea cheltuielilor eligibile.
   (4)   Pentru tipurile de cheltuieli determinate de Consiliu, care hotărăște cu majoritate calificată, la propunerea Comisiei, sprijinul Fondului este acordat în sume forfetare.
   (5)   Sprijinul Fondului nu poate duce la o finanțare care depășește cheltuielile eligibile.
   Articolul 6
   (1)   Comisia adoptă, înainte de data de 1 mai a fiecărui an și pentru următoarele trei exerciții, conform prezentei decizii și ținând seama de necesitatea de a favoriza o dezvoltare armonioasă a Comunității, orientările pentru gestiunea Fondurilor, destinate să determine acțiunile ce răspund priorităților comunitare definite de Consiliu, în special a programelor de acțiune în domeniul ocupării forței de muncă și al formării profesionale.
   (2)   Comisia transmite Adunării și Consiliului orientările sale, elaborate în urma unei consultări strânse cu statele membre și ținând seama, eventual, de punctele de vedere exprimate de Adunare și le publică în Jurnalul Oficial al Comunităților Europene.
   Articolul 7
   (1)   Creditele prevăzute pentru sprijinul Fondului pentru acțiuni de orice natură în favoarea tinerilor menționați la articolul 4 alineatul (1) nu pot fi inferioare anual procentului de 75 % din ansamblul creditelor disponibile.
   (2)   Creditele prevăzute pentru sprijinul Fondului în favoarea acțiunilor specifice menționate la articolul 3 alineatul (2) nu pot fi superioare anual procentului de 5 % din ansamblul creditelor disponibile.
   (3)   40 % din ansamblul creditelor disponibile pentru acțiunile menționate la articolul 3 alineatul (1) sunt destinate acțiunilor care sunt eligibile și conforme orientărilor pentru gestiunea Fondurilor, în favoarea ocupării forței de muncă în Groenlanda, Grecia, în departamentele franceze de peste mări, în Irlanda, în Mezzogiorno și în Irlanda de Nord. Creditele restante sunt concentrate asupra acțiunilor în favoarea dezvoltării ocupării forței de muncă în celelalte zone cu șomaj ridicat și de lungă durată și/sau în restructurarea industrială și sectorială.
   Articolul 8
   Sprijinul prevăzut la articolul 125 din tratat nu se mai acordă.
   Articolul 9
   (1)   Prezenta decizie intră în vigoare în ziua următoare publicării în Jurnalul Oficial al Comunităților Europene.
   (2)   Decizia 71/66/CEE se abrogă. Cu toate acestea, prezenta decizie, precum și deciziile adoptate în conformitate cu dispozițiile articolului 4 rămân aplicabile acțiunilor pentru care cererea a fost introdusă înainte de data de 1 octombrie 1983.
   (3)   Comisia hotărăște orientările pentru gestiunea Fondului pentru prima dată înainte de 1 decembrie 1983.
   Articolul 10
   Consiliul reexaminează prezenta decizie până la data de 31 decembrie 1988. După această dată, prezenta decizie se modifică pe baza unui nou aviz al Comisiei.

      Adoptată la Luxemburg, 17 octombrie 1983.

            Pentru Consiliu

            Președintele

         G. VARFIS

      (1)  JO C 308, 25.11.1982, p. 4.

      (2)  JO C 161, 20.6.1983, p. 51.

      (3)  JO C 124, 9.5.1983, p. 4.

      (4)  JO L 28, 4.2.1971, p. 15.

      (5)  JO L 337, 27.12.1977, p. 8.
   ANEXĂ
   DECLARAȚII CARE TREBUIE ÎNSCRISE ÎN PROCESUL-VERBAL
   Declarație privind articolul 3 alineatul (2)

      „Comisia declară că va continua, ca și în prezent, să promoveze măsuri privind reorganizarea și reducerea duratei de muncă, care ar putea fi, de asemenea, incluse printre acțiunile prevăzute la articolul 3 alineatul (2).
      Comisia va examina posibilitatea folosirii articolului 3 alineatul (2) în scopul menținerii veniturilor lucrătorilor afectați de operațiunile de restructurare sau de reconversie și va raporta Consiliului la o întrunire ulterioară.”

   Declarația Consiliului privind articolul 3 alineatul (2) prima liniuță

      „Proiectele care rezultă din rezoluțiile Consiliului în domeniile care țin de competența Fondului nu pot beneficia de sprijinul acestuia decât în măsura în care răspund criteriilor de eligibilitate, definite de regulile privind misiunile și funcționarea Fondului.”

   Declarație privind articolul 4

      „Comisia, constatând că numărul resortisanților din țări terțe care beneficiază de suportul Fondului este relativ limitat, amintește că un efort important în materie de integrare a lucrătorilor migranți revine țărilor gazdă.”

   Declarație privind articolul 4 alineatul (3)

      „Comisia declară că sprijinul Fondului, rezervat formării experților în plasament, cu excepția oricărei participări la remunerarea agenților publici, va fi acordat în momentul în care funcționarea gestiunii pieței locurilor de muncă trebuie să fie îmbunătățită.”

   Declarație privind articolul 5 alineatul (1)

      „Consiliul declară că organismele cu scop lucrativ trebuie să suporte mai puțin de 10 % din cheltuielile eligibile ale acțiunilor pentru care beneficiază de sprijinul Fondului. Trebuie verificată respectarea acestui principiu în momentul plății soldului.”

   Declarație privind articolul 6

      „Consiliul și Comisia declară că trebuie să se acorde o atenție deosebită acțiunilor în favoarea ocupării forței de muncă în zone în care rata șomajului este extrem de ridicată în raport cu media națională.”

   Declarație privind articolul 7

      „Consiliul invită Comisia să își continue studiile pentru a obține un mecanism statistic fiabil, luând în considerație, printre altele, criteriul produsului intern brut pe cap de locuitor și pentru a prezenta propuneri adecvate în acest scop înainte de 1 iulie 1984, astfel încât Consiliul să poată hotărî înainte de 31 decembrie 1984.”

      „Comisia declară că acele credite menționate în prezentul articol sunt considerate credite de angajament.”


title: Decizia (UE) 2016/269 a Consiliului din 12 februarie 2016 privind încheierea, în numele Uniunii Europene, a Acordului dintre Uniunea Europeană și Uniunea Dominica privind exonerarea de obligația de a deține viză de scurtă ședere

text:
               27.2.2016

               RO

               Jurnalul Oficial al Uniunii Europene

               L 52/5

         DECIZIA (UE) 2016/269 A CONSILIULUI
   din 12 februarie 2016
   privind încheierea, în numele Uniunii Europene, a Acordului dintre Uniunea Europeană și Uniunea Dominica privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Uniunea Dominica privind exonerarea de la obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/1032 a Consiliului (2), acordul a fost semnat și se aplică cu titlu provizoriu de la 28 mai 2015.

               (3)

               Acordul instituie un Comitet mixt de experți pentru gestionarea acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Uniunea Dominica privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Aprobarea din 15 decembrie 2015 (nepublicată încă în Jurnalul Oficial).

      (2)  Decizia (UE) 2015/1032 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Uniunea Dominica privind exonerarea de obligația de a deține viză de scurtă ședere (JO L 173, 3.7.2015, p. 19).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: 2011/824/UE: Decizia Consiliului din 20 octombrie 2011 privind încheierea Acordului sub forma unui de schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte

text:
               10.12.2011

               RO

               Jurnalul Oficial al Uniunii Europene

               L 328/2

         DECIZIA CONSILIULUI
   din 20 octombrie 2011
   privind încheierea Acordului sub forma unui de schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte
   (2011/824/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Relațiile dintre Uniune și Autoritatea Palestiniană din Cisiordania și Fâșia Gaza („Autoritatea Palestiniană”) se bazează pe Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte (2) („acordul interimar”) care a fost semnat în februarie 1997, ale cărui prevederi referitoare la schimburile comerciale au intrat în vigoare la 1 iulie 1997. Obiectivul principal al acordului este promovarea comerțului și a investițiilor, precum și a unor relații economice armonioase între părți, cu scopul de a favoriza dezvoltarea economică durabilă a acestora.

               (2)

               Acordul interimar prevede accesul fără taxe al mărfurilor industriale palestiniene pe piețele Uniunii și o eliminare treptată, pe parcursul unei perioade de cinci ani, a taxelor la exporturile Uniunii în teritoriile palestiniene ocupate. Posibilitatea de a i se acorda Autorității Palestiniene preferințe comerciale suplimentare este avută în vedere în acordul interimar. În conformitate cu articolul 12 din acordul interimar, Comunitatea și Autoritatea Palestiniană pun în aplicare în mod progresiv o liberalizare mai mare a schimburilor lor comerciale cu produse agricole și produse pescărești care prezintă interes pentru cele două părți. În conformitate cu articolul 14 alineatul (2) din acordul interimar, Comunitatea și Autoritatea Palestiniană examinează în cadrul Comitetului mixt posibilitatea de a-și acorda reciproc alte concesii.

               (3)

               Planul de acțiune în cadrul politicii europene de vecinătate („Planul de acțiune PEV”) pentru Autoritatea Palestiniană, aprobat în mai 2005 și ulterior prelungit, cuprinde, de asemenea, prevederi referitoare la liberalizarea treptată a schimburilor comerciale cu produse agricole și produse pescărești.

               (4)

               În Foaia de parcurs euro-mediteraneeană pentru agricultură (Foaia de parcurs de la Rabat), adoptată de miniștrii euro-mediteraneeni ai afacerilor externe la 28 noiembrie 2005, se stabilește faptul că este de dorit un grad înalt de liberalizare a schimburilor comerciale cu produse agricole, produse agricole transformate, pește și produse pescărești; obiectivul este liberalizarea totală a acestor schimburi comerciale în 2010, excluzând eventual un număr foarte limitat de produse sensibile.

               (5)

               La ultima reuniune ministerială euro-mediteraneeană privind comerțul, care a avut loc în decembrie 2009, miniștrii comerțului din regiunea euro-mediteraneeană s-au angajat să faciliteze schimburile comerciale cu produse palestiniene, după cum prevede Foaia de parcurs Euromed post-2010 privind comerțul. În plus, miniștrii comerțului au convenit în 2010 asupra unui pachet cuprinzător de măsuri de facilitare a schimburilor comerciale cu produse palestiniene cu alți parteneri euro-mediteraneeni pe baze bilaterale și regionale.

               (6)

               Negocierile cu Autoritatea Palestiniană privind a mai mare liberalizare a schimburilor comerciale cu produse agricole, produse agricole transformate, pește și produse pescărești s-au încheiat cu succes prin semnarea Acordului sub forma unui schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte („acordul”), în conformitate cu Decizia 2011/248/UE a Consiliului (3).

               (7)

               Teritoriul palestinian ocupat, guvernat de Autoritatea Palestiniană, este un stat în devenire. Prin urmare, nu figurează în nicio clasificare a Organizației Națiunilor Unite și deci nu poate beneficia de Sistemul generalizat de preferințe al Uniunii (4).

               (8)

               Autoritatea Palestiniană este cel mai mic partener comercial al Uniunii în regiunea euro-mediteraneeană și aproape în întreaga lume, valoarea schimburilor comerciale totale ridicându-se în 2009 la 56,6 milioane EUR, din care marea majoritate este constituită de exporturile UE (50,5 milioane EUR). Importurile Uniunii din teritoriul Autorității Palestiniene s-au ridicat în 2009 la numai 6,1 milioane EUR și constau în principal în produse agricole și produse agricole transformate (aproximativ 70,1 % din importurile totale ale Uniunii). În 2009, Uniunea a exportat produse agricole în valoare de 1,7 milioane EUR, produse agricole transformate în valoare de 3,3 milioane EUR și pește și produse pescărești în valoare de 0,1 milioane EUR. Se estimează că deschiderea mai mare a pieței va susține dezvoltarea economiei Cisiordaniei și Fâșiei Gaza prin creșterea volumului exporturilor, fără să creeze efecte negative pentru Uniune. Prin urmare, este oportun să se acorde preferințe comerciale suplimentare Autorității Palestiniene din Cisiordania și Fâșia Gaza, prin îmbunătățirea accesului la piața produselor agricole a Uniunii.

               (9)

               În conformitate cu Planul de acțiune PEV, nivelul de ambiție din relațiile între Uniune și Autoritatea Palestiniană va depinde de gradul de angajare al Autorității Palestiniene în ceea ce privește valorile comune, precum și de capacitatea acesteia de a pune în aplicare prioritățile convenite în comun. Uniunea intenționează să completeze acordarea preferințelor comerciale suplimentare cu un pachet de asistență tehnică în domeniul schimburilor comerciale, care va ajuta și mai mult Autoritatea Palestiniană în perspectiva constituirii unui viitor stat palestinian.

               (10)

               În plus, dreptul de a beneficia de preferințele comerciale suplimentare acordate de Uniune este condiționat de respectarea de către Autoritatea Palestiniană a normelor relevante privind originea și a procedurilor aferente, precum și de cooperarea și asistența administrativă efectivă acordate Uniunii Europene. Orice încălcare gravă și sistematică a acestor condiții, precum și alte constatări de fraudă sau de nereguli pot conduce la adoptarea de măsuri de către Uniune, în conformitate cu procedurile respective prevăzute la articolul 23a din acordul interimar.

               (11)

               În scopul definirii noțiunilor de produse originare, de certificare a originii și de proceduri de cooperare administrativă, se aplică Protocolul nr. 3 la acordul interimar, privind definiția noțiunii de „produse originare” și metodele de cooperare administrativă.

               (12)

               Dacă importurile de produse agricole, produse agricole transformate, pește și produse pescărești originare din teritoriul Autorității Palestiniene vor crește în mod semnificativ, provocând astfel distorsiuni grave pe piața internă a Uniunii, Uniunea ar trebui să poată adopta, dacă este cazul, măsuri de salvgardare în conformitate cu prezenta decizie.

               (13)

               Regimul de import adoptat prin acord ar trebui reînnoit pe baza condițiilor stabilite de Consiliu și ținând seama de experiența dobândită în cursul acordării sale. Prin urmare, este oportună limitarea la 10 ani a duratei acestuia. Cu toate acestea, ținând seama de situația economică din Cisiordania și Fâșia Gaza, părțile ar trebui să prelungească aplicarea tratamentului care prevede scutirea de taxe și absența contingentelor, în cazul în care consideră că economia palestiniană are nevoie de o perioadă de tranziție suplimentară pentru a fi pregătită să intre în negocieri pentru acordarea mai multor concesii reciproce.

               (14)

               Uniunea și Autoritatea Palestiniană ar trebui să se reunească la cinci ani de la data intrării în vigoare a acordului pentru a analiza posibilitatea de a-și acorda reciproc și alte concesii permanente privind schimburile comerciale cu produse agricole, produse agricole transformate, pește și produse pescărești, în conformitate cu obiectivul stabilit la articolul 12 din acordul interimar. În cazul în care acest termen va fi considerat neadecvat ca urmare a dezvoltării economice viitoare limitate din teritoriul palestinian ocupat, discuțiile respective ar trebui să aibă loc la o dată ulterioară.

               (15)

               Acordul ar trebui să fie încheiat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul sub forma unui schimb de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte („acordul”).
   Textul acordului se atașează la prezenta decizie.
   Articolul 2
   Atunci când Uniunea trebuie să ia o măsură de salvgardare referitoare la produse agricole, pește și produse pescărești, astfel cum se prevede la articolul 23 din acordul interimar, respectiva măsură se adoptă în conformitate cu procedurile prevăzute la articolul 159 alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (5) sau la articolul 30 din Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (6). În cazul produselor agricole transformate, astfel de măsuri de salvgardare se adoptă în conformitate cu procedurile prevăzute, după caz, la articolul 7 alineatul (2) din Regulamentul (CE) nr. 614/2009 al Consiliului din 7 iulie 2009 privind regimul comun de comercializare a ovalbuminei și lactalbuminei (7) sau la articolul 11 alineatul (4) din Regulamentul (CE) nr. 1216/2009 al Consiliului din 30 noiembrie 2009 de stabilire a regimului comercial aplicabil anumitor mărfuri rezultate din transformarea produselor agricole (8).
   Articolul 3
   Președintele Consiliului desemnează persoana împuternicită să depună, în numele Uniunii, instrumentul de aprobare prevăzut de acord, pentru a exprima consimțământul Uniunii de a-și asuma obligații în temeiul acestuia (9).
   Articolul 4
   Prezenta decizie intră în vigoare la data adoptării.

      Adoptată la Luxemburg, 20 octombrie 2011.

            Pentru Consiliu

            Președintele

         M. SAWICKI

      (1)  Aprobarea din 5 septembrie 2011 (nepublicată încă în Jurnalul Oficial).

      (2)  JO L 187, 16.7.1997, p. 3.

      (3)  JO L 104, 20.4.2011, p. 2.

      (4)  JO L 169, 30.6.2005, p. 1.

      (5)  JO L 299, 16.11.2007, p. 1.

      (6)  JO L 17, 21.1.2000, p. 22.

      (7)  JO L 181, 14.7.2009, p. 8.

      (8)  JO L 328, 15.12.2009, p. 10.

      (9)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.
    ---documentbreak---

               10.12.2011

               RO

               Jurnalul Oficial al Uniunii Europene

               L 328/5

         ACORD
   sub forma unui schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte
   Stimată doamnă/Stimate domn,
   Avem onoarea de a ne referi la negocierile desfășurate în spiritul Foii de parcurs euro-mediteraneene pentru agricultură (Foaia de parcurs de la Rabat), adoptată de miniștrii euro-mediteraneeni ai afacerilor externe la 28 noiembrie 2005 în vederea accelerării liberalizării schimburilor comerciale cu produse agricole, produse agricole transformate, pește și produse pescărești, și în temeiul articolelor 7 și 12 și al articolului 14 alineatul (2) din Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza (denumită în continuare „Autoritatea Palestiniană”), pe de altă parte (denumit în continuare „acordul de asociere interimar”), aflat în vigoare de la 1 iulie 1997 și care prevede punerea în aplicare progresivă, de către Comunitate și Autoritatea Palestiniană, a unei mai mari liberalizări, între altele, a schimburilor lor comerciale cu produse agricole prezentând interes pentru ambele părți.

               A.

               Părțile au convenit asupra următoarelor modificări temporare ale acordului de asociere interimar:

                           1.

                           Protocolul nr. 1 se înlocuiește cu cel din anexa I la prezentul acord sub forma unui schimb de scrisori, sub rezerva dispozițiilor din partea C a respectivului protocol.

               B.

               Părțile au convenit, de asemenea, asupra următoarelor modificări permanente ale acordului de asociere interimar:

                           1.

                           Articolul 4 se înlocuiește cu următorul text:
                           „Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza, altele decât cele prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și decât cele enumerate în secțiunea 1 punctul (ii) din anexa 1 la Acordul privind agricultura din cadrul GATT. Cu toate acestea, prezentul capitol se aplică în continuare în cazul lactozei chimic pure de la codul NC 1702 11 00 și al glucozei și siropului de glucoză care conțin în stare uscată minimum 99 % din greutate glucoză, de la codurile NC ex17023050 și ex17023090.”

                           2.

                           Titlul capitolului 2 se înlocuiește cu următorul text:

                           3.

                           Articolul 11 se înlocuiește cu următorul text:
                           „Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și celor enumerate în secțiunea 1 punctul (ii) din anexa 1 la Acordul privind agricultura din cadrul GATT, cu excepția lactozei chimic pure de la codul NC 1702 11 00 și a glucozei și siropului de glucoză care conțin în stare uscată minimum 99 % din greutate glucoză, de la codurile NC ex17023050 și ex17023090, pentru care accesul fără taxe pe piață a fost deja acordat la capitolul 1.”

                           4.

                           Articolul 12 se înlocuiește cu următorul text:
                           „Uniunea Europeană și Autoritatea Palestiniană instituie în mod progresiv o mai mare liberalizare a schimburilor lor comerciale cu produse agricole, produse agricole transformate, pește și produse pescărești care prezintă interes pentru ambele părți.”

                           5.

                           Articolul 13 se înlocuiește cu următorul text:
                           „(1)   La importul în Uniunea Europeană, produsele agricole, produsele agricole transformate, peștele și produsele pescărești originare din Cisiordania și Fâșia Gaza, enumerate în Protocolul nr. 1, sunt supuse regimului prevăzut în protocolul respectiv.
                           (2)   La importul în Cisiordania și Fâșia Gaza, produsele agricole, produsele agricole transformate, peștele și produsele pescărești originare din Uniunea Europeană, enumerate în Protocolul nr. 2, sunt supuse regimului prevăzut în protocolul respectiv.”

                           6.

                           Se adaugă articolul 23a:
                           „Retragerea temporară a preferințelor
                           (1)   Părțile convin asupra caracterului esențial al cooperării și al asistenței administrative pentru punerea în aplicare și controlul tratamentului preferențial acordat în temeiul prezentului acord și își reafirmă angajamentul de a combate neregulile și frauda în domeniul vamal și în domenii conexe.
                           (2)   Atunci când una dintre părți constată, pe baza unor informații obiective, lipsa cooperării/asistenței administrative și/sau nereguli sau fraude în domeniul prezentului acord, aceasta poate suspenda temporar tratamentul preferențial respectiv acordat produsului sau produselor în cauză, în conformitate cu prezentul articol.
                           (3)   În sensul prezentului articol, lipsa cooperării/asistenței administrative înseamnă, între altele:

                                       (a)

                                       nerespectarea repetată a obligației de verificare a caracterului originar al produsului sau produselor în cauză;

                                       (b)

                                       refuzul repetat sau întârzierea nejustificată în efectuarea verificării ulterioare a dovezii originii și/sau în comunicarea rezultatelor acesteia;

                                       (c)

                                       refuzul repetat sau întârzierea nejustificată în obținerea autorizației de efectuare a inspecțiilor pentru verificarea autenticității documentelor sau a acurateței informațiilor relevante pentru acordarea tratamentului preferențial respectiv.

                                 (4)   În sensul prezentului articol, neregulile sau fraudele pot fi constatate, între altele, atunci când informațiile obiective privind neregulile sau fraudele pun în evidență o creștere rapidă a importurilor de mărfuri, fără o explicație satisfăcătoare, care depășește nivelul obișnuit al producției și al capacității de export a celeilalte părți.
                           (5)   Aplicarea unei suspendări temporare este supusă următoarelor condiții:

                                       (a)

                                       Partea care a constatat, pe baza unor informații obiective, lipsa cooperării/asistenței administrative și/sau nereguli sau fraude notifică, fără întârzieri nejustificate, constatările sale Comitetului mixt, împreună cu informațiile obiective, și inițiază consultări în cadrul Comitetului mixt, pe baza tuturor informațiilor relevante și constatărilor obiective, în vederea identificării unei soluții acceptabile pentru ambele părți.

                                       (b)

                                       În cazul în care părțile au avut consultări în cadrul Comitetului mixt, dar nu au convenit asupra unei soluții acceptabile în termen de 3 luni de la data notificării, partea în cauză poate suspenda temporar tratamentul preferențial respectiv acordat produsului sau produselor în cauză. O suspendare temporară trebuie notificată Comitetului mixt fără întârzieri nejustificate.

                                       (c)

                                       Suspendările temporare în temeiul prezentului articol se limitează la ceea ce este necesar pentru protejarea intereselor financiare ale părții în cauză. Acestea nu depășesc o perioadă de șase luni, care poate fi reînnoită dacă până la data expirării sale nu s-a produs nicio schimbare a condițiilor care au condus la suspendarea inițială. Suspendările temporare fac obiectul unor consultări periodice în cadrul Comitetului mixt, în special în vederea încetării lor de îndată ce condițiile de aplicare nu mai sunt întrunite.

                                 Fiecare parte publică în conformitate cu procedurile sale interne, în cazul Uniunii Europene, în Jurnalul Oficial al Uniunii Europene, anunțuri către importatori privind orice: notificare menționată la alineatul (5) litera (a); decizie menționată la alineatul (5) litera (b); și prelungire sau încetare, menționată la alineatul (5) litera (c).”

                           7.

                           Protocolul nr. 2 și anexele la acesta se înlocuiesc cu cele din anexa II la prezentul acord sub forma unui schimb de scrisori.

                           8.

                           La acordul de asociere interimar se adaugă o Declarație comună privind barierele sanitare și fitosanitare sau tehnice în calea comerțului, care figurează în anexa III la prezentul acord sub forma unui schimb de scrisori.

               C.

               Părțile au convenit asupra următoarelor dispoziții suplimentare:

                           1.

                                       (a)

                                       Modificările temporare prevăzute în partea A se aplică pentru o perioadă de 10 ani de la intrarea în vigoare a prezentului acord sub forma unui schimb de scrisori. În funcție de dezvoltarea economică viitoare a Cisiordaniei și a Fâșiei Gaza, o eventuală prelungire pentru o perioadă suplimentară poate fi însă luată în considerare de către Comitetul mixt. O astfel de decizie trebuie luată de către Comitetul mixt cel târziu cu un an înainte de expirarea perioadei de 10 ani prevăzută de prezentul acord sub forma unui schimb de scrisori.

                                       (b)

                                       Uniunea Europeană și Autoritatea Palestiniană se întâlnesc la cinci ani de la data intrării în vigoare a prezentului acord sub forma unui schimb de scrisori pentru a analiza posibilitatea de a-și acorda reciproc și alte concesii permanente privind schimburile comerciale cu produse agricole, produse agricole transformate, pește și produse pescărești, în conformitate cu obiectivul stabilit la articolul 12 din acordul de asociere interimar.

                                       (c)

                                       Punctul de plecare al negocierilor reciproce viitoare va fi constituit de concesiile consolidate ale acordului de asociere interimar, enumerate în anexa II și în anexa IV la prezentul acord sub forma unui schimb de scrisori.

                                       (d)

                                       Se înțelege faptul că Uniunea Europeană poate acorda, în urma acestor negocieri viitoare, condiții comerciale mai puțin favorabile decât cele acordate în cadrul prezentului acord sub forma unui schimb de scrisori.

                           2.

                           Până la aplicarea modificărilor temporare prevăzute în partea A din prezentul acord sub forma unui schimb de scrisori, articolul 7 alineatul (1) din acordul de asociere interimar nu se aplică.

         Prezentul acord sub forma unui schimb de scrisori intră în vigoare în prima zi a celei de-a treia luni care urmează după data depunerii ultimului instrument de aprobare.
   Avem onoarea de a vă confirma acordul Uniunii Europene cu privire la conținutul prezentei scrisori.
   V-am fi recunoscători dacă ați putea să confirmați acordul guvernului dumneavoastră cu privire la cele de mai sus.
   Cu deosebită considerație,
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Magħmul fi Brussell,
   Gedaan te Brussel,
   Sporządzono w Brukseli dnia
   Feito em Bruxelas,
   Întocmit la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den

      За Европейския съюз
      Por la Unión Europea
      Za Evropskou unii
      For Den Europæiske Union
      Für die Europäische Union
      Euroopa Liidu nimel
      Гια την Ευρωπαϊκή Ένωση
      For the European Union
      Pour l’Union européenne
      Per l’Unione europea
      Eiropas Savienības vārdā –
      Europos Sąjungos vardu
      Az Európai Unió részéről
      Għall-Unjoni Ewropea
      Voor de Europese Unie
      W imieniu Unii Europejskiej
      Pela União Europeia
      Pentru Uniunea Europeană
      Za Európsku úniu
      Za Evropsko unijo
      Euroopan unionin puolesta
      För Europeiska unionen

      ANEXA I

         PROTOCOLUL NR. 1
         privind dispozițiile provizorii aplicabile importurilor în Uniunea Europeană de produse agricole, produse agricole transformate, pește și produse pescărești originare din Cisiordania și Fâșia Gaza

                     1.

                     Taxele vamale și taxele cu efect echivalent (inclusiv componenta agricolă a acestora) aplicabile la importul în Uniunea Europeană de produse originare din Cisiordania și Fâșia Gaza prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și enumerate în secțiunea 1 punctul (ii) din anexa 1 la Acordul privind agricultura din cadrul GATT, cu excepția lactozei chimic pure de la codul NC 1702 11 00 și a glucozei și siropului de glucoză care conțin în stare uscată minimum 99 % din greutate glucoză, de la codurile NC ex17023050 și ex17023090, care sunt cuprinse în capitolul 1, se elimină temporar în conformitate cu dispozițiile din partea C punctul 1 litera (a) din Acordul sub forma unui schimb de scrisori între Uniunea Europeană și Autoritatea Palestiniană privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a prezentului acord, semnat în 2011.

                     2.

                     Fără a aduce atingere condițiilor de la punctul 1 din prezentul protocol, în cazul produselor pentru care se aplică un preț de intrare în conformitate cu articolul 140a din Regulamentul (CE) nr. 1234/2007 al Consiliului (1) și pentru care Tariful vamal comun prevede aplicarea unor taxe vamale ad valorem și a unei taxe vamale specifice, se elimină doar partea ad valorem a taxei.

      ANEXA II

         PROTOCOLUL NR. 2
         privind dispozițiile aplicabile importurilor în Cisiordania și Fâșia Gaza de produse agricole, produse agricole transformate, pește și produse pescărești originare din Uniunea Europeană

                     1.

                     Produsele originare din Uniunea Europeană prevăzute în anexe sunt admise la import în Cisiordania și Fâșia Gaza în conformitate cu condițiile indicate mai jos și în anexe.

                     2.

                     Taxele de import se elimină sau se reduc la nivelul indicat în coloana „a”, în limita contingentului tarifar anual precizat în coloana „b” și sub rezerva dispozițiilor specifice menționate în coloana „c”.

                     3.

                     Pentru cantitățile importate peste contingentele tarifare, se aplică taxele vamale în vigoare pentru țări terțe, sub rezerva dispozițiilor specifice menționate în coloana „c”.

                     4.

                     Pentru primul an de aplicare, volumele contingentelor tarifare și cantitățile de referință se calculează ca proporție din volumele de bază, ținând seama de perioada scursă înainte de data intrării în vigoare a prezentului protocol.

         ANEXA 1 LA PROTOCOLUL NR. 2

                     Codul NC

                     Denumirea mărfurilor

                     Taxă (%)

                     Contingent tarifar
                     (t, cu excepția cazului în care se indică altfel)

                     Dispoziții specifice

                     a

                     b

                     c

                     0102 90 71

                     Bovine vii, cu greutatea mai mare de 300 kg, destinate sacrificării, altele decât junincile și vacile

                     0

                     300

                     0202 30 90

                     Carne de bovine, dezosată, exclusiv sferturile anterioare, sferturi „compensate”, gușă, garf și spată și piept tranșat, congelate

                     0

                     200

                     0206 22 00

                     Ficat de bovine comestibil, congelat

                     0

                     100

                     0406

                     Brânză și caș

                     0

                     200

                     0407 00 19

                     Ouă de păsări de curte, destinate incubației, altele decât cele de curcă sau de gâscă

                     0

                     120 000 bucăți

                     1101 00 15

                     Făină de grâu comun și de alac

                     0

                     13 000

                     2309 90 99

                     Alte preparate de tipul celor folosite pentru hrana animalelor

                     2

                     100

         ANEXA 2 LA PROTOCOLUL NR. 2

            PRODUSE MENȚIONATE LA ARTICOLUL 7 ALINEATUL (2) DIN ACORDUL DE ASOCIERE EURO-MEDITERANEEAN INTERIMAR

                     Codul NC

                     Denumirea mărfurilor

                     1902

                     Paste alimentare și cușcuș:

                     A

                                 —

                                 de grâu dur

                     B

                                 —

                                 altele

                     1905 10

                     Pâine crocantă denumită Knäckebrot

                     1905 20 90

                     Turtă dulce, nu specială pentru diabetici:

                     A

                                 —

                                 cu un conținut de făină de cereale, altele decât grâul, mai mare de 15 % din greutate în raport cu conținutul total de făină

                     B

                                 —

                                 altele

                     ex19 05 32 A

                     Vafe și alveole

                     Al

                                 —

                                 neumplute, glasate sau neglasate

                     Ala

                                 —

                                 cu un conținut de făină de cereale, altele decât grâul, mai mare de 15 % din greutate în raport cu conținutul total de făină

                     Alb

                                 —

                                 altele

                     A2

                                 —

                                 altele

                     A2a

                                 —

                                 cu un conținut de cel puțin 1,5 % grăsimi din lapte sau de cel puțin 2,5 % proteine din lapte

                     A2b

                                 —

                                 altele

                     1905 40 10

                     Pesmet, cu adaos de zahăr, miere, alți îndulcitori, ouă, grăsimi, brânză, fructe, cacao sau similare:

                     A

                                 —

                                 cu un conținut de făină de cereale, altele decât grâul, mai mare de 15 % din greutate în raport cu conținutul total de făină

                     B

                                 —

                                 altele

                     1905
                     ex 31) B + ex 90)

                     Alte produse de brutărie, cu adaos de zahăr, miere, alți îndulcitori, ouă, grăsimi, brânză, fructe, cacao sau similare:

                     Bl

                                 —

                                 cu adaos de ouă de cel puțin 2,5 % din greutate

                     B2

                                 —

                                 cu adaos de fructe uscate sau nuci:

                     B2a

                                 —

                                 cu un conținut de cel puțin 1,5 % grăsimi din lapte și de cel puțin 2,5 % proteine din lapte, a se vedea anexa V

                     B2b

                                 —

                                 altele

                     В3

                                 —

                                 cu un conținut de zahăr adăugat mai mic de 10 % din greutate și fără adaos de ouă, fructe uscate sau nuci

      ANEXA III

         DECLARAȚIE COMUNĂ
         PRIVIND COOPERAREA ÎN DOMENIUL BARIERELOR SANITARE ȘI FITOSANITARE SAU TEHNICE ÎN CALEA COMERȚULUI
         Părțile soluționează orice probleme care obstrucționează implementarea prezentului acord, în special cele legate de barierele sanitare, fitosanitare sau tehnice în calea comerțului, prin intermediul dispozițiilor administrative existente. Rezultatele sunt apoi raportate subcomitetelor corespunzătoare și Comitetului mixt. Părțile se angajează să examineze și să soluționeze astfel de cazuri în cel mai scurt termen posibil, pe cale amiabilă, în conformitate cu legislațiile lor aplicabile și cu standardele OMC, OIE, IPPC și Codex Alimentarius.

      ANEXA IV

         A:   LISTA CONSOLIDATĂ A CONCESIILOR APLICATE IMPORTURILOR ÎN UNIUNEA EUROPEANĂ DE PRODUSE AGRICOLE ȘI PRODUSE PESCĂREȘTI ORIGINARE DIN CISIORDANIA ȘI FÂȘIA GAZA, ÎNAINTE DE INTRAREA ÎN VIGOARE A PREZENTULUI ACORD SUB FORMA UNUI SCHIMB DE SCRISORI

                  1.

                  Produsele originare din Cisiordania și Fâșia Gaza enumerate în anexă sunt admise la import în Uniunea Europeană în conformitate cu condițiile indicate mai jos și în anexă.

                              (a)

                              Taxele vamale se elimină sau se reduc după cum se indică în coloana „a”.

                              (b)

                              În cazul anumitor produse, pentru care Tariful vamal comun prevede aplicarea unei taxe ad valorem și a unei taxe specifice, ratele de reducere indicate în coloanele „a” și „c” se aplică numai taxei ad valorem. Cu toate acestea, în cazul produsului de la subpoziția 1509 10, reducerea se aplică taxei specifice.

                              (c)

                              În cazul anumitor produse, taxele vamale se elimină în limita contingentului tarifar indicat în coloana „b” pentru fiecare dintre aceste produse; contingentele tarifare se aplică anual de la 1 ianuarie la 31 decembrie, cu excepția cazului în care se indică altfel.

                              (d)

                              Pentru cantitățile importate peste contingentele tarifare, taxele vamale comune se aplică, în funcție de produsul în cauză, integral sau cu reducere, după cum se indică în coloana „c”.

                  2.

                  Pentru anumite produse, scutirea de taxe vamale se acordă în cadrul cantităților de referință indicate în coloana „d”.
                  Dacă volumul importurilor referitoare la unul dintre aceste produse depășește cantitatea de referință, Uniunea Europeană, ținând seama de revizuirea anuală a fluxurilor comerciale pe care o efectuează, poate supune produsul respectiv unui contingent tarifar al Uniunii având volumul egal cu cantitatea de referință. În acest caz, pentru cantitățile importate peste contingent, taxa vamală comună se aplică, în funcție de produsul în cauză, integral sau cu reducere, după cum se indică în coloana „c”.

                  3.

                  Pentru primul an de aplicare, volumele contingentelor tarifare și cantitățile de referință se calculează ca proporție din volumele de bază, ținând seama de perioada scursă înainte de data intrării în vigoare a prezentului protocol.

                  4.

                  În cazul unor produse enumerate în anexă, volumul contingentului tarifar este majorat de două ori, pe baza volumului indicat în coloana „e”. Prima majorare are loc la data la care fiecare contingent tarifar este deschis pentru a doua oară.

                  Codul NC (2)

                  Denumirea mărfurilor (3)

                  Reducerea taxei vamale NMF
                  (%) (4)

                  Contingent tarifar
                  (t, cu excepția cazului în care se indică altfel)

                  Reducerea taxei vamale NMF peste contingentul tarifar existent sau posibil
                  (%) (4)

                  Cantitatea de referință
                  (t, cu excepția cazului în care se indică altfel)

                  Dispoziții specifice

                  a

                  b

                  c

                  d

                  e

                  0409 00 00

                  Miere naturală

                  100

                  500

                  0

                  punctul 4 – creștere anuală cu 250 t

                  0603 11 00
                  0603 12 00
                  0603 13 00
                  0603 14 00
                  0603 19 10
                  0603 19 90

                  Flori și boboci de flori, tăiate pentru buchete sau ornamente, proaspete

                  100

                  2 000

                  0

                  punctul 4 – creștere anuală cu 250 t

                  0702 00 00

                  Tomate, proaspete sau refrigerate, de la 1 decembrie la 31 martie

                  100

                  60

                  2 000

                  0703 10 11
                  0703 10 19

                  Ceapă, proaspătă sau refrigerată, de la 15 februarie la 15 mai

                  100

                  60

                  0709 30 00

                  Vinete, proaspete sau refrigerate, de la 15 ianuarie la 30 aprilie

                  100

                  60

                  3 000

                  ex07 09 60

                  Ardei din genul Capsicum sau din genul Pimenta, proaspeți sau refrigerați:

                  0709 60 10

                  Ardei dulci sau ardei grași

                  100

                  40

                  1 000

                  0709 60 99

                  Altele

                  100

                  80

                  0709 90 70

                  Dovlecei, proaspeți sau refrigerați, de la 1 decembrie până la sfârșitul lunii februarie

                  100

                  60

                  300

                  ex07099090

                  Ceapă sălbatică din specia Muscari comosum, proaspătă sau refrigerată, de la 15 februarie la 15 mai

                  100

                  60

                  0710 80 59

                  Ardei din genul Capsicum sau Pimenta, alții decât ardeii dulci sau ardeii grași, nefierți sau fierți în apă sau în abur, congelați

                  100

                  80

                  0711 90 10

                  Ardei din genul Capsicum sau Pimenta, alții decât ardeii dulci sau ardeii grași, conservați provizoriu, dar improprii consumului alimentar în această stare

                  100

                  80

                  0712 31 00
                  0712 32 00
                  0712 33 00
                  0712 39 00

                  Ciuperci, inclusiv din speciile Auricularia, Tremella și trufe, uscate

                  100

                  500

                  0

                  ex08 05 10

                  Portocale, proaspete

                  100

                  60

                  25 000

                  ex08 05 20

                  Mandarine (inclusiv tangerine și satsumas); clementine, wilkings și hibrizi similari de citrice, proaspeți

                  100

                  60

                  500

                  0805 40 00

                  Grepfrut

                  100

                  80

                  ex08055010

                  Lămâi (Citrus limon, Citrus limonum), proaspete

                  100

                  40

                  800

                  0806 10 10

                  Struguri de masă proaspeți, de la 1 februarie la 14 iulie

                  100

                  1 000

                  0

                  punctul 4 – creștere anuală cu 500 t

                  0807 19 00

                  Pepeni (exclusiv pepeni verzi), proaspeți, de la 1 noiembrie la 31 mai

                  100

                  50

                  10 000

                  0810 10 00

                  Căpșuni, fragi, proaspeți, de la 1 noiembrie la 31 martie

                  100

                  2 000

                  0

                  punctul 4 – creștere anuală cu 500 t

                  0812 90 20

                  Portocale, conservate provizoriu, dar improprii consumului alimentar în această stare

                  100

                  80

                  0904 20 30

                  Ardei din genul Capsicum sau din genul Pimenta, alții decât ardeii dulci sau ardeii grași, uscați, nemăcinați și nepulverizați

                  100

                  80

                  1509 10

                  Ulei de măsline virgin

                  100

                  2 000

                  0

                  punctul 4 – creștere anuală cu 500 t

                  2001 90 20

                  Fructe din genul Capsicum, altele decât ardeii dulci sau ardeii grași, preparate sau conservate în oțet sau acid acetic

                  100

                  80

                  2005 99 10

                  Fructe din genul Capsicum, altele decât ardeii dulci sau ardeii grași, preparate sau conservate altfel decât în oțet sau acid acetic, necongelate

                  100

                  80

         B:   LISTA CONSOLIDATĂ A CONCESIILOR APLICATE IMPORTURILOR ÎN UNIUNEA EUROPEANĂ DE PRODUSE AGRICOLE TRANSFORMATE ORIGINARE DIN CISIORDANIA ȘI FÂȘIA GAZA, MENȚIONATE LA ARTICOLUL 7 ALINEATUL (1) DIN ACORDUL DE ASOCIERE EURO-MEDITERANEEAN INTERIMAR, ÎNAINTE DE INTRAREA ÎN VIGOARE A PREZENTULUI ACORD SUB FORMA UNUI SCHIMB DE SCRISORI

                  Codul NC

                  Denumirea mărfurilor

                  0403

                  Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate, sau cu adaos de zahăr sau alți îndulcitori, sau aromatizate, sau cu adaos de fructe, nuci sau cacao

                  0403 10 51-0403 10 99

                  Iaurt, aromatizat sau cu adaos de fructe, nuci sau cacao

                  0403 90 71-0403 90 99

                  Lapte acru, lapte și smântână covăsite, chefir și alte sortimente de lapte și smântână fermentate sau acrite, aromatizate sau cu adaos de fructe, nuci sau cacao

                  0710 40 00

                  Porumb dulce, nefiert sau fiert în apă sau în abur, congelat

                  0711 90 30

                  Porumb dulce conservat provizoriu (de exemplu cu gaz sulfuros, în saramură, în apă sulfuroasă sau în alte soluții care asigură provizoriu conservarea sa), dar impropriu consumului alimentar în această stare

                  ex15 17

                  Margarină; amestecuri sau preparate alimentare din grăsimi sau din uleiuri de origine animală sau vegetală sau din fracțiuni ale diferitelor grăsimi sau uleiuri din prezentul capitol, altele decât grăsimile și uleiurile alimentare și fracțiunile acestora de la poziția 1516

                  1517 10 10

                  Margarină, cu excepția margarinei lichide, cu un conținut de grăsimi din lapte peste 10 %, dar de maximum 15 % din greutate

                  1517 90 10

                  Altele, cu un conținut de grăsimi din lapte peste 10 %, dar de maximum 15 % din greutate

                  ex17 04

                  Produse zaharoase fără cacao (inclusiv ciocolată albă); cu excepția extractelor de lemn dulce care conțin zaharoză peste 10 % din greutate, fără adaos de alte substanțe, care se încadrează la codul NC 1704 90 10;

                  1806

                  Ciocolată și alte preparate alimentare care conțin cacao

                  ex19 01

                  Extracte de malț; preparate alimentare din făină, crupe, griș, amidon, fecule sau extracte de malț, care nu conțin cacao sau care conțin cacao într-o proporție de sub 40 % din greutate calculată pe o bază complet degresată, nedenumite și necuprinse în altă parte; preparate alimentare din produsele de la pozițiile 0401-0404, care nu conțin cacao sau care conțin cacao într-o proporție de sub 5 % din greutate calculată pe o bază complet degresată, nedenumite și necuprinse în altă parte, cu excepția preparatelor care se încadrează la codul NC 1901 90 91

                  ex19 02

                  Paste alimentare, cu excepția pastelor umplute care se încadrează la codurile NC 1902 20 10 și 1902 20 30; cușcuș, chiar preparat

                  1903

                  Tapioca și înlocuitorii săi preparați din fecule, sub formă de fulgi, granule, boabe mici, criblură sau alte forme similare

                  1904

                  Produse pe bază de cereale obținute prin expandare sau prăjire (de exemplu corn flakes); cereale (altele decât porumbul) sub formă de boabe sau sub formă de fulgi ori de alte grăunțe preparate (cu excepția făinii, crupelor și grișului), prefierte sau altfel preparate, nedenumite și necuprinse în altă parte

                  1905

                  Produse de brutărie, de patiserie și biscuiți, chiar cu adaos de cacao; ostii, cașete goale de tipul celor utilizate pentru medicamente, vafe cu capac, paste uscate din făină, din amidon sau din fecule în foi și produse similare

                  2001 90 30

                  Porumb dulce (Zea mays var. saccharata) preparat sau conservat în oțet sau acid acetic

                  2001 90 40

                  Ignami, batate și părți comestibile similare de plante cu un conținut de amidon sau de fecule de minimum 5 % din greutate, preparate sau conservate în oțet sau acid acetic

                  2004 10 91

                  Cartofi sub formă de făină, griș sau fulgi, preparați sau conservați altfel decât în oțet sau acid acetic, congelați

                  2004 90 10

                  Porumb dulce (Zea mays var. saccharata), preparat sau conservat altfel decât în oțet sau acid acetic, congelat

                  2005 20 10

                  Cartofi sub formă de făină, griș sau fulgi, preparați sau conservați altfel decât în oțet sau acid acetic, necongelați

                  2005 80 00

                  Porumb dulce (Zea mays var. saccharata), preparat sau conservat altfel decât în oțet sau acid acetic, necongelat

                  1904 20 10

                  Preparate de tip Musli pe bază de fulgi de cereale neprăjiți

                  2008 99 85

                  Porumb, altul decât porumbul dulce (Zea mays var. saccharata), altfel preparat sau conservat, fără adaos de alcool sau zahăr

                  2008 99 91

                  Ignami, batate și părți similare comestibile de plante, cu un conținut de amidon sau de feculă de minimum 5 % din greutate, altfel preparate sau conservate, fără adaos de alcool sau zahăr

                  2101 12 98

                  Preparate pe bază de cafea

                  2101 20 98

                  Preparate pe bază de ceai sau de maté

                  2101 30 19

                  Înlocuitori de cafea prăjiți, cu excepția cicorii prăjite

                  2101 30 99

                  Extracte, esențe și concentrate de înlocuitori de cafea prăjiți, cu excepția celor de cicoare prăjită

                  2102 10 31
                  2102 10 39

                  Drojdii pentru panificație

                  ex21039090

                  Preparate pentru sosuri și sosuri preparate:

                              —

                              Maioneză

                  2105 00

                  Înghețate și alte produse similare sub formă de înghețată, comestibile, cu sau fără cacao

                  ex21 06

                  Preparate alimentare nedenumite și necuprinse în altă parte, altele decât cele care se încadrează la codurile NC 2106 10 20 și 2106 90 92 și altele decât siropurile de zahăr, aromatizate sau cu adaos de coloranți de la codurile NC 2106 90 30 – 2106 90 59

                  2202 90 91
                  2202 90 95
                  2202 90 99

                  Băuturi nealcoolice, cu excepția sucurilor de fructe sau de legume de la poziția 2009, care conțin produse de la pozițiile 0401-0404 sau grăsimi obținute din produse de la pozițiile 0401-0404

                  2905 43 00

                  Manitol

                  2905 44

                  D-Glucitol (sorbitol)

                  ex35 05 10

                  Dextrine și alte amidonuri și fecule modificate, cu excepția amidonurilor și feculelor esterificate și eterificate de la codul NC 3505 10 50

                  3505 20

                  Cleiuri pe bază de amidonuri și fecule sau pe bază de dextrine sau de alte amidonuri și fecule modificate

                  3809 10

                  Agenți de apretare sau finisare, acceleratori de vopsire sau de fixare a substanțelor colorante și alte produse și preparate (de exemplu produse pentru scrobit și preparate pentru mordansare), de felul celor folosite în industria textilă, industria hârtiei, industria pielăriei sau în alte industrii similare, nedenumite și necuprinse în altă parte, pe bază de substanțe amilacee

                  3824 60

                  Sorbitol, altul decât cel de la subpoziția 2905 44

   Stimată doamnă/Stimate domn,
   Avem onoarea să confirmăm primirea scrisorii dumneavoastră de astăzi, cu textul care urmează:
   „Avem onoarea de a ne referi la negocierile desfășurate în spiritul Foii de parcurs euro-mediteraneene pentru agricultură (Foaia de parcurs de la Rabat), adoptată de miniștrii euro-mediteraneeni ai afacerilor externe la 28 noiembrie 2005 în vederea accelerării liberalizării schimburilor comerciale cu produse agricole, produse agricole transformate, pește și produse pescărești, și în temeiul articolelor 7 și 12 și al articolului 14 alineatul (2) din Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza (denumită în continuare „Autoritatea Palestiniană”), pe de altă parte (denumit în continuare „acordul de asociere interimar”), aflat în vigoare de la 1 iulie 1997 și care prevede punerea în aplicare progresivă, de către Comunitate și Autoritatea Palestiniană, a unei mai mari liberalizări, între altele, a schimburilor lor comerciale cu produse agricole prezentând interes pentru ambele părți.

               A.

               Părțile au convenit asupra următoarelor modificări temporare ale acordului de asociere interimar:

                           1.

                           Protocolul nr. 1 se înlocuiește cu cel din anexa I la prezentul acord sub forma unui schimb de scrisori, sub rezerva dispozițiilor din partea C a respectivului protocol.

               B.

               Părțile au convenit, de asemenea, asupra următoarelor modificări permanente ale acordului de asociere interimar:

                           1.

                           Articolul 4 se înlocuiește cu următorul text:
                           «Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza, altele decât cele prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și decât cele enumerate în secțiunea 1 punctul (ii) din anexa 1 la Acordul privind agricultura din cadrul GATT. Cu toate acestea, prezentul capitol se aplică în continuare în cazul lactozei chimic pure de la codul NC 1702 11 00 și al glucozei și siropului de glucoză care conțin în stare uscată minimum 99 % din greutate glucoză, de la codurile NC ex17023050 și ex17023090.»

                           2.

                           Titlul capitolului 2 se înlocuiește cu următorul text:

                           3.

                           Articolul 11 se înlocuiește cu următorul text:
                           „Dispozițiile din prezentul capitol se aplică produselor originare din Uniunea Europeană și din Cisiordania și Fâșia Gaza prevăzute în capitolele 1-24 din Nomenclatura combinată (NC) și din Tariful vamal al Autorității Palestiniene și celor enumerate în secțiunea 1 punctul (ii) din anexa 1 la Acordul privind agricultura din cadrul GATT, cu excepția lactozei chimic pure de la codul NC 1702 11 00 și a glucozei și siropului de glucoză care conțin în stare uscată minimum 99 % din greutate glucoză, de la codurile NC ex17023050 și ex17023090, pentru care accesul fără taxe pe piață a fost deja acordat la capitolul 1.»

                           4.

                           Articolul 12 se înlocuiește cu următorul text:
                           «Uniunea Europeană și Autoritatea Palestiniană instituie în mod progresiv o mai mare liberalizare a schimburilor lor comerciale cu produse agricole, produse agricole transformate, pește și produse pescărești care prezintă interes pentru ambele părți.»

                           5.

                           Articolul 13 se înlocuiește cu următorul text:
                           «(1)   La importul în Uniunea Europeană, produsele agricole, produsele agricole transformate, peștele și produsele pescărești originare din Cisiordania și Fâșia Gaza, enumerate în Protocolul nr. 1, sunt supuse regimului prevăzut în protocolul respectiv.
                           (2)   La importul în Cisiordania și Fâșia Gaza, produsele agricole, produsele agricole transformate, peștele și produsele pescărești originare din Uniunea Europeană, enumerate în Protocolul nr. 2, sunt supuse regimului prevăzut în protocolul respectiv.»

                           6.

                           Se adaugă articolul 23a:
                           «Retragerea temporară a preferințelor
                           (1)   Părțile convin asupra caracterului esențial al cooperării și al asistenței administrative pentru punerea în aplicare și controlul tratamentului preferențial acordat în temeiul prezentului acord și își reafirmă angajamentul de a combate neregulile și frauda în domeniul vamal și în domenii conexe.
                           (2)   Atunci când una dintre părți constată, pe baza unor informații obiective, lipsa cooperării/asistenței administrative și/sau nereguli sau fraude în domeniul prezentului acord, aceasta poate suspenda temporar tratamentul preferențial respectiv acordat produsului sau produselor în cauză, în conformitate cu prezentul articol.
                           (3)   În sensul prezentului articol, lipsa cooperării/asistenței administrative înseamnă, între altele:

                                       (a)

                                       nerespectarea repetată a obligației de verificare a caracterului originar al produsului sau produselor în cauză;

                                       (b)

                                       refuzul repetat sau întârzierea nejustificată în efectuarea verificării ulterioare a dovezii originii și/sau în comunicarea rezultatelor acesteia;

                                       (c)

                                       refuzul repetat sau întârzierea nejustificată în obținerea autorizației de efectuare a inspecțiilor pentru verificarea autenticității documentelor sau a acurateței informațiilor relevante pentru acordarea tratamentului preferențial respectiv.

                                 (4)   În sensul prezentului articol, neregulile sau fraudele pot fi constatate, între altele, atunci când informațiile obiective privind neregulile sau fraudele pun în evidență o creștere rapidă a importurilor de mărfuri, fără o explicație satisfăcătoare, care depășește nivelul obișnuit al producției și al capacității de export a celeilalte părți.
                           (5)   Aplicarea unei suspendări temporare este supusă următoarelor condiții:

                                       (a)

                                       Partea care a constatat, pe baza unor informații obiective, lipsa cooperării/asistenței administrative și/sau nereguli sau fraude notifică, fără întârzieri nejustificate, constatările sale Comitetului mixt, împreună cu informațiile obiective, și inițiază consultări în cadrul Comitetului mixt, pe baza tuturor informațiilor relevante și constatărilor obiective, în vederea identificării unei soluții acceptabile pentru ambele părți.

                                       (b)

                                       În cazul în care părțile au avut consultări în cadrul Comitetului mixt, dar nu au convenit asupra unei soluții acceptabile în termen de 3 luni de la data notificării, partea în cauză poate suspenda temporar tratamentul preferențial respectiv acordat produsului sau produselor în cauză. O suspendare temporară trebuie notificată Comitetului mixt fără întârzieri nejustificate.

                                       (c)

                                       Suspendările temporare în temeiul prezentului articol se limitează la ceea ce este necesar pentru protejarea intereselor financiare ale părții în cauză. Acestea nu depășesc o perioadă de șase luni, care poate fi reînnoită dacă până la data expirării sale nu s-a produs nicio schimbare a condițiilor care au condus la suspendarea inițială. Suspendările temporare fac obiectul unor consultări periodice în cadrul Comitetului mixt, în special în vederea încetării lor de îndată ce condițiile de aplicare nu mai sunt întrunite.

                                 Fiecare parte publică în conformitate cu procedurile sale interne, în cazul Uniunii Europene, în Jurnalul Oficial al Uniunii Europene, anunțuri către importatori privind orice: notificare menționată la alineatul (5) litera (a); decizie menționată la alineatul (5) litera (b); și prelungire sau încetare, menționată la alineatul (5) litera (c).»

                           7.

                           Protocolul nr. 2 și anexele la acesta se înlocuiesc cu cele din anexa 2 la prezentul acord sub forma unui schimb de scrisori.

                           8.

                           La acordul de asociere interimar se adaugă o Declarație comună privind barierele sanitare și fitosanitare sau tehnice în calea comerțului, care figurează în anexa III la prezentul acord sub forma unui schimb de scrisori.

               C.

               Părțile au convenit asupra următoarelor dispoziții suplimentare:

                           1.

                                       (a)

                                       Modificările temporare prevăzute în partea A se aplică pentru o perioadă de 10 ani de la intrarea în vigoare a prezentului acord sub forma unui schimb de scrisori. În funcție de dezvoltarea economică viitoare a Cisiordaniei și a Fâșiei Gaza, o eventuală prelungire pentru o perioadă suplimentară poate fi însă luată în considerare de către Comitetul mixt. O astfel de decizie trebuie luată de către Comitetul mixt cel târziu cu un an înainte de expirarea perioadei de 10 ani prevăzută de prezentul acord sub forma unui schimb de scrisori.

                                       (b)

                                       Uniunea Europeană și Autoritatea Palestiniană se întâlnesc la cinci ani de la data intrării în vigoare a prezentului acord sub forma unui schimb de scrisori pentru a analiza posibilitatea de a-și acorda reciproc și alte concesii permanente privind schimburile comerciale cu produse agricole, produse agricole transformate, pește și produse pescărești, în conformitate cu obiectivul stabilit la articolul 12 din acordul de asociere interimar.

                                       (c)

                                       Punctul de plecare al negocierilor reciproce viitoare va fi constituit de concesiile consolidate ale acordului de asociere interimar, enumerate în anexa II și în anexa IV la prezentul acord sub forma unui schimb de scrisori.

                                       (d)

                                       Se înțelege faptul că Uniunea Europeană poate acorda, în urma acestor negocieri viitoare, condiții comerciale mai puțin favorabile decât cele acordate în cadrul prezentului acord sub forma unui schimb de scrisori.

                           2.

                           Până la aplicarea modificărilor temporare prevăzute în partea A din prezentul acord sub forma unui schimb de scrisori, articolul 7 alineatul (1) din acordul de asociere interimar nu se aplică.

         Prezentul acord sub forma unui schimb de scrisori intră în vigoare în prima zi a celei de-a treia luni care urmează după data depunerii ultimului instrument de aprobare.”
   Avem onoarea de a vă confirma acordul Autorității Palestiniene cu privire la conținutul scrisorii dumneavoastră.
   Cu deosebită considerație,
   Done at Brussels,
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Magħmul fi Brussell,
   Gedaan te Brussel,
   Sporządzono w Brukseli dnia
   Feito em Bruxelas,
   Întocmit la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den

      For the Palestinian Authority
      За Палестинската администрация
      Por la Autoridad Palestina
      Za palestinskou samosprávu
      For Den Palæstinensiske Myndighed
      Für die Palästinensische Behörde
      Palestiina omavalitsuse nimel
      Για την Παλαιστινιακή Αρχή
      Pour l'Autorité palestinienne
      Per l'Autorità palestinese
      Palestīniešu pašpārvaldes vārdā –
      Palestinos Administracijos vardu
      A Palesztin Hatóság részéről
      Għall-Awtorità Palestinjana
      Voor de Palestijnse Autoriteit
      W imieniu Autonomii Palestyńskiej
      Pela Autoridade Palestiniana
      Pentru Autoritatea Palestiniană
      V mene Palestínskej samosprávy
      Za Palestinsko upravo
      Palestiinalaishallinnon puolesta
      För den palestinska myndigheten

      (1)  JO L 299, 16.11.2007, p. 1.

      (2)  Codurile NC corespunzătoare Regulamentului (CE) nr. 948/2009 (JO L 287, 31.10.2009, p. 1).

      (3)  Fără a aduce atingere normelor pentru interpretarea Nomenclaturii combinate, denumirea produselor este considerată ca având numai o valoare indicativă, regimul preferențial fiind determinat, în sensul prezentei anexe, de domeniul de aplicare al codurilor NC. Atunci când codul NC este precedat de „ex”, regimul preferențial este determinat de domeniul de aplicare a codului NC și de denumirea corespunzătoare, considerate împreună.

      (4)  Reducerea taxei se aplică numai taxelor vamale ad valorem. Cu toate acestea, în cazul produsului de la subpoziția 1509 10, reducerea se aplică taxei specifice.


title: 2011/415/UE: Decizia Comisiei din 14 iulie 2011 de corectare a Directivei 2010/19/UE de modificare, în sensul adaptării la progresul tehnic în domeniul sistemelor antiîmproșcare ale unor categorii de vehicule și ale remorcilor acestora, a Directivei 91/226/CEE a Consiliului și a Directivei 2007/46/CE a Parlamentului European și a Consiliului, cu privire la modificarea anexelor la Directiva 2007/46/CE  Text cu relevanță pentru SEE

text:
               15.7.2011

               RO

               Jurnalul Oficial al Uniunii Europene

               L 185/76

         DECIZIA COMISIEI
   din 14 iulie 2011
   de corectare a Directivei 2010/19/UE de modificare, în sensul adaptării la progresul tehnic în domeniul sistemelor antiîmproșcare ale unor categorii de vehicule și ale remorcilor acestora, a Directivei 91/226/CEE a Consiliului și a Directivei 2007/46/CE a Parlamentului European și a Consiliului, cu privire la modificarea anexelor la Directiva 2007/46/CE
   (Text cu relevanță pentru SEE)
   (2011/415/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă cadru) (1), în special articolul 39 alineatul (2),
   întrucât:

               (1)

               O eroare s-a produs în cursul adoptării Directivei 2010/19/UE a Comisiei din 9 martie 2010 de modificare, în sensul adaptării la progresul tehnic în domeniul sistemelor antiîmproșcare ale unor categorii de vehicule și ale remorcilor acestora, a Directivei 91/226/CEE a Consiliului și a Directivei 2007/46/CE a Parlamentului European și a Consiliului (2). Directiva 2010/19/UE a introdus cerințe armonizate cu privire la sistemele antiîmproșcare pentru toate categoriile de vehicule vizate de Directiva 91/226/CEE a Consiliului (3). În consecință, anexele IV și XI la Directiva 2007/46/CE au fost deopotrivă modificate în această directivă în scopul adaptării lor la progresul tehnic. Întrucât aceste anexe au fost deja înlocuite prin Regulamentul (CE) nr. 1060/2008 al Comisiei din 7 octombrie 2008 de înlocuire a anexelor I, III, IV, VI, VII, XI și XV la Directiva 2007/46/CE a Parlamentului European și a Consiliului de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (directivă-cadru) (4) și au fost modificate prin mai multe regulamente, modificările ulterioare la acestea ar fi trebuit să fie realizate, de asemenea, printr-un regulament. În consecință, în scopul clarității juridice, este necesar să se corecteze Directiva 2010/19/UE.

               (2)

               Prin urmare, articolul 2 din Directiva 2010/19/UE trebuie eliminat.

               (3)

               Măsurile prevăzute în prezenta decizie sunt conforme cu avizul Comitetului tehnic – autovehicule,

         ADOPTĂ PREZENTA DECIZIE:
   Articolul 1
   Articolul 2 din Directiva 2010/19/UE se elimină.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 14 iulie 2011.

            Pentru Comisie

            Președintele

         José Manuel BARROSO

      (1)  JO L 263, 9.10.2007, p. 1.

      (2)  JO L 72, 20.3.2010, p. 17.

      (3)  JO L 103, 23.4.1991, p. 5.

      (4)  JO L 292, 31.10.2008, p. 1.